*Tämä artikkeli käsittelee taajamaa ja kaupunkia Ruotsissa. Sanan muita merkityksiä on täsmennyssivulla.*

  

  

  

  

  

  

  

  

  

  

  

  

  

  

  

  

  

**Kalmar** on taajama ja entinen kaupunki Kaakkois-Ruotsissa Kalmarin läänissä Itämeren rannalla. Vuoden 1971 kuntauudistuksessa Ruotsissa siirryttiin yhteen kuntamuotoon ja kaikista kaupungeista tuli kuntia. Nykyisin Kalmar on samannimisen, mutta alueeltaan vanhaa kaupunkia laajemman Kalmarin kunnan keskustaajama. Lisäksi Kalmar on koko Kalmarin läänin suurin taajama ja läänin pääkaupunki. Taajamassa oli vuoden 2010 lopussa 36 392 asukasta.

Kalmar oli 1200-luvulta 1600-luvulle yksi Ruotsin tärkeimmistä kaupungeista, ja Kalmarin unioni perustettiin Kalmarin linnassa Eerik Pommerilaisen kruunajaisissa vuonna 1397. Hansaliiton aikana Kalmar oli merkittävä kauppapaikka.

Vanha kaupunki oli mantereen puolella, mutta 1600-luvulla rakennettu "uusi kaupunki" sijaitsee Kvarnholmenin (merkitsee suomeksi *Myllysaari*) saarella. Kalmarissa on muhkeita barokkirakennuksia, kuten Kalmarin tuomiokirkko, jonka rakentaminen aloitettiin 1660. Muuta nähtävää kaupungissa on esimerkiksi Kalmarin linna ja Kalmarin merenkulkumuseo.

Vuonna 1972 rakennettiin kuusi kilometriä pitkä Öölannin silta, joka johtaa kaupungista Färjestadeniin Öölantiin. 

Nykyisin Kalmarissa on konepajateollisuutta, Linné-yliopiston Kalmarin kampus ja Telian tutkimusosasto. Volvon tehtaat ja suklaatehdas suljettiin 1990-luvulla, kiskokalustotehdas kahden omistajanvaihdoksen jälkeen 2005. 

Kalmarin kunnan ystävyyskaupunki Suomessa on Savonlinna.

Väestönkehitys
--------------


| Kalmarin taajaman väestönkehitys 1960–2010 |
| --- |
| Vuosi |  |  | Asukkaita |  |
| 1960 |    | 30 516 |
| 1965 |    | 32 536 |
| 1970 |    | 34 918 |
| 1975 |    | 32 049 |
| 1980 |    | 29 819 |
| 1990 |    | 30 817 |
| 1995 |    | 32 671 |
| 2000 |    | 33 788 |
| 2005 |    | 35 170 |
| 2010 |    | 36 392 |
| Lähde: Statistiska centralbyrån (SCB). Kalmar kasvoi yhteen Krafslösan kanssa vuonna 1970. |

Kaupunginosat
-------------

Kalmarin kaupunginosat.
Kalmarissa on 16 kaupunginosaa, joiden sijainti käy ilmi oheisesta kartasta.

* Berga
* Djurängen
* Funkabo
* Kalmarsundsparken
* Kvarnholmen
* Malmen
* Norrliden
* Oxhagen
* Sandås
* Stensö
* Tegelviken
* Ängö
* Vimpeltorpet
* Östra Vimpeltorpet
* Varvsholmen
* Tjärhovet

Kuvia
-----

* Nykyinen Kalmarin kunta käyttää kaupungin vanhaa vaakunaa.Nykyinen Kalmarin kunta käyttää kaupungin vanhaa vaakunaa.
* Kalmarin kaupungintaloKalmarin kaupungintalo
* Puistoa KalmarissaPuistoa Kalmarissa
* Kalmarin tuomiokirkkoKalmarin tuomiokirkko
* KeskusrautatieasemaKeskusrautatieasema

Urheilu
-------

Kalmarista on kotoisin jalkapalloseura Kalmar FF.

Media
-----

Sanomalehti Barometern Oskarshamns-Tidningen ilmestyy kuudesti viikossa. Paikallislehti Kalmar Läns Tidning ilmestyy torstaisin.

Lähteet
-------

1. 1 2  Tätorter 2010, korrigerad version 2012-11-14 (PDF) *MI38 Småorter och tätorter*.  14.11.2012. Statistiska centralbyrån. Viitattu 23.11.2012. (ruotsiksi)
2. 1 2  Befolkning i tätorter 1960-2010 (XLS)  29.5.2012. Statistiska centralbyrån. Viitattu 12.12.2012. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kalmar**.
* Kaupungin kotisivut (ruotsiksi)

Kalmarin läänin kuntien keskustaajamat

|  |
| --- |
| Borgholm • Emmaboda • Hultsfred • Högsby • Kalmar • Mönsterås • Mörbylånga • Nybro • Oskarshamn • Torsås • Vimmerby • Västervik |
| Katso myös: Luettelo Ruotsin taajamista • Luettelo Ruotsin kunnista |